BAMAGRIB
(Urang Nang Kada Hakun Disambat Ngarannya)
Alkisah di kampung nang jauh pada kuta, urangnya rami, rakat sakampungan, rancak bagutung ruyung, wan ka langgar baimaman.
Takesah suatu hari, di langgar urang beimaman sumbahyang maghrib. Wayah nitu kada banyak nang umpat bemagrib di langgar karna masing-masing handak istirahat bakas mangatam banih siangnya. Kabalujuran ada Usai, Ujang, lawan Kasta haja nang umpat sumbahyang. Imamnya Julak Ijak, kaum langgar juwa. Imam di muka, di balakangnya Ujang, Usai hanyar Kasta nang paling kanan.
Khusyu jua buhannya ni sumbahyangan, tapi pas rakaat kadua, asik Julak Ijak mambaca ayat, mantiplak gugur halilipan parak alah imam. Takajut Ujang, lalu manggatuk alah Kasta.
Jar Ujang, “Kas, ada halilipan parak bnar!” Jadi jar Usai manyahut, “Ssssttt, jangan basuara kaina batal sumbahyang Jang ae!” Umpat juwa Kasta manyahut, “Iih, parak alah imam juwa, baranai ha.”
Mandngar panderan buhannya, balalu imam umpat basuara, “Kairakan.”
Pas ae batal sabrataan sumbahyang buhannya ne gara-gara halilipan haja.
xho_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn